ดิฉันฝั่งเข็มหลังคลอดลูกวันที่2ค่ะ ฝั่งมาได้1ปีจะ2เดือนแล้วค่ะ มีอะไรกับแฟนหลังคลอดลูก3เดือนกว่าๆ หลั่งในตลอดอยากทราบว่ามีโอกาสท้องได้ไหมค่ะ อาการเหมือนคนท้องมากๆค่ะ
สวัสดีค่ะ หากได้ฝังยาคุมกำเนิดตั้งแต่วันที่ 2 หลังคลอดลูก ยาฝังก็จะออกฤทธิ์ในการป้องกันการตั้งครรภ์ได้ทันที ซึ่งประสิทธิภาพของยาฝังคุมกำเนิดนั้นถือว่าดีมาก ตามทฤษฎีแล้ว จะมีโอกาสการล้มเหลวทำให้เกิดการตั้งครรภ์ได้เพียง 0.05% หรือเท่ากับ 1 ใน 2000 คน และจากรายงานต่างๆ ทั่วโลกก็พบการตั้งครรภ์เกิดขึ้นน้อยกว่า 1 คนใน 1000 คนที่ฝังยาคุมใน 3 ปี ดังนั้น โอกาสที่จะตั้งครรภ์จึงถือว่าน้อยอย่างยิ่งค่ะสำหรับผลข้างเคียงของยาฝังคุมกำเนิดที่อาจพบได้ ได้แก่ การมีเลือดออกกะปริดกะปรอย หรือในบางรายอาจมีเลือดออกมามากติดต่อกันหลายวัน ประจำเดือนมาไม่สม่ำเสมอ ประจำเดือนมาบ่อย โดยมากมักจะเป็นเฉพาะในช่วง 2-3 เดือนแรก หรืออาจนานเกือบปีได้ หลังจากนั้นประจำเดือนจะค่อยๆ มาน้อยลง และประจำเดือนอาจขาดหายไปได้นอกจากนี้ ผลข้างเคียงอื่นๆ ที่อาจพบอีกได้แก่ มึนหัว เวียนหัว ปวดหัว คลื่นไส้ ปวดท้องน้อย น้ำหนักขึ้น เจ็บเต้านม ตกขาว เป็นต้นอย่างไรก็ตาม หากกังวลว่าจะมีการตั้งครรภ์เกิดขึ้นหรือไม่ ก็อาจลองตรวจหาการตั้งครรภ์ดูค่ะ